Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2020/C 286/04)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1).

MEDDELELSE OM GODKENDELSE AF EN STANDARDÆNDRING

»Thermenregion«

Referencenummer: PDO-AT-A0229-AM01

Meddelelsesdato: 21.2.2020

BESKRIVELSE AF OG BEGRUNDELSE FOR DEN GODKENDTE ÆNDRING

Beskrivelse og begrundelse

Da fortegnelsen over vindyrkningsarealer nu forvaltes under det integrerede forvaltnings- og kontrolsystem, skal det maksimale udbytte pr. hektar tilpasses.

ENHEDSDOKUMENT

1. Produktets betegnelse

Thermenregion

2. Type geografisk betegnelse

BOB — beskyttet oprindelsesbetegnelse

3. Kategorier af vinavlsprodukter

1. Vin

5. Mousserende kvalitetsvin

4. Beskrivelse af vinen/vinene

Oprindelsesbetegnelsen »Thermenregion« må anvendes om vin og mousserende kvalitetsvin. Brugen af denne betegnelse til mousserende kvalitetsvin er imidlertid kun af meget begrænset betydning. Der er anført yderligere oplysninger i produktspecifikationen.

Generelle analytiske egenskaber Maksimalt totalt alkoholindhold (% vol.) Virkeligt minimumsalkoholindhold (% vol.) Totalt minimumssyreindhold Maksimalt indhold af flygtig syre (milliækvivalenter pr. liter) Maksimalt totalt svovldioxidindhold (milligram pr. liter)

5. Vinfremstillingsmetoder

a) Væsentlige ønologiske fremgangsmåder

Relevante restriktioner for fremstilling af vinene

Alle ønologiske fremgangsmåder, der er tilladt for vin med en beskyttet oprindelsesbetegnelse i henhold til forordning (EU) 2019/934 og 2019/935, er tilladte for oprindelsesbetegnelsen »Thermenregion«, bortset fra behandling med kaliumsorbat og dimethyldicarbonat. I overensstemmelse med forordning (EU) 2019/934 og 2019/935 er det muligt at afsyre vinene. Forbundsministeren for landbrug, regioner og turisme træffer beslutning om eventuel syring afhængigt af klimaforholdene i vækstsæsonen. Betingelserne for eventuel syring er i så fald reguleret af forordning (EU) 2019/934 og 2019/935.

De specifikke ønologiske fremgangsmåder (herunder tilsætning) udledes af den valgte traditionelle produktionsmetode og beskrives i produktspecifikationen.

b. Maksimale udbytter

10 000 kilogram druer pr. hektar

6. Afgrænset geografisk område

Det geografiske område med betegnelsen »Thermenregion« omfatter byen Wiener Neustadt og de politiske distrikter Baden, Mödling, Neunkirchen og Wiener Neustadt i Niederösterreich.

7. Primære druesorter

St. Laurent

Blauer Burgunder — Pinot Noir

Rotgipfler

8. Tilknytning til det geografiske område

Vinavlsområdet Thermenregion strækker sig syd for Wien over en bakkerække, hvor den højeste tinde er Anninger, til syd for Baden. Jordbunden i dette vinareal består af tung, sandet, lerholdig og ofte også stenet, brun kalkstensjord samt kalkholdig grusjord. Det er typisk for dette område, at der er forskelle i vinmarkernes jordbunde: Den tunge og undertiden meget kalkholdige jord på skråningerne i den nordvestlige del er meget velegnet til produktion af hvidvin, især vine fremstillet af de traditionelle Gumpoldskirchen-druesorter Zierfandler, Rotgipfler og Neuburger. Den kan dog også frembringe interessante Weißburgunder-, Chardonnay- og Traminer-vine. Bortset fra de rødvinsproducerende øer Sooß og Bad Vöslau er kommunen Tattendorf og de omkringliggende vindyrkningslandsbyer det vigtigste produktionsområde for rødvin af høj kvalitet takket være den golde grusjord der. Wienerwald-skoven beskytter Thermenregionen mod den kolde vind fra nord. Den årlige gennemsnitstemperatur ligger på næsten 10 °C, den årlige nedbør ligger på 650 mm, og de årlige solskinstimer ligger på 1 800 timer. Klimaet er præget af temmelig kolde vintre og tørre, varme somre.

Produktionsstrukturen i Thermenregion-vindyrkningsområdet er kendetegnet ved familieejede vinproducerende virksomheder, som hovedsagelig forarbejder druer fra egen produktion og i mange tilfælde også sælger direkte fra deres landbrug. Der er en stærk forbindelse mellem den omfattende turisme og vinindustrien. Der er nogle få store bedrifter (vinproducenter og vinkooperativer), der supplerer de familieejede bedrifter.

Vinstokkene dyrkes næsten udelukkende ved hjælp af »højkultur«-espalieringssystemer og trådrammer.

9. Andre vigtige betingelser (aftapning, mærkning og andre krav)

Retlig ramme:

National lovgivning

Type af yderligere betingelse:

Undtagelse vedrørende produktionen i det afgrænsede geografiske område

Beskrivelse af betingelsen:

I henhold til den østrigske vinlov må en vin med oprindelsesbetegnelsen »Thermenregion« kun markedsføres, hvis den har et officielt kvalitetskontrolnummer [Staatliche Prüfnummer]. Denne regel gælder ikke for »Sekt«, »Qualitätsschaumwein« eller »Hauersekt«. For at få et kvalitetskontrolnummer skal en prøve af hver enkelt vin, der ønskes markedsført med oprindelsesbetegnelsen »Thermenregion« (systematisk kontrol), underkastes analytiske og organoleptiske undersøgelser (jf. produktspecifikationen).

Link til produktspecifikationen

https://www.bmlrt.gv.at/land/produktion-maerkte/pflanzliche-produktion/wein/Weinherkunft.html

(1) EUT L 9 af 11.1.2019, s. 2.